open-index/open-wikipedia-markdown huggingface dataset:
Նիկոլա Վուկչևիչ

**Նիկոլա Վուկչևիչ** (, ), չեռնոգորացի ֆուտբոլիստ, «Լևանտե» ակումբի և Չեռնոգորիայի հավաքականի հենակետային կիսապաշտպան:

## Ակումբային կարիերա
ձախից|մինի|430x430փքս|Վուկչևիչը «Բրագայի» կազմում
Վուկչևիչը կարիերան սկսել է հայրենի քաղաքի «Բուդուչնոստ» ակումբում։ 2010 թվականի ապրիլի 16-ին «Պետրովացի» դեմ խաղում նորամուտն է նշել Չեռնոգորիայի առաջնությունում: 2012 թվականի մարտի 24-ին «Պետրովացի» դեմ խաղում խփել է առաջին գոլը «Բուդուչնոստի» կազմում: Նույն թվականին դարձել է Չեռնոգորիայի չեմպիոն։ Մեկ տարի անց օգնել է թիմին նվաճել երկրի գավաթը:

2014 թվականի սկզբին տեղափոխվել է պորտուգալական «Բրագա»: Հունվարի 10-ին «Վիտորիա Գիմարյեսի» դեմ խաղում նորամուտն է նշել Սանգրիշ լիգայում: 2015 թվականի օգոստոսի 30-ին «Բոավիշտայի» դեմ խաղում դուբլի հեղինակ է դարձել՝ առաջին գոլերը խփելով «Բրագայի» կազմում:

2018 թվականի ամռանը տեղափոխվել է իսպանական «Լևանտե»: «Սևիլիայի» դեմ խաղում նորամուտն է նշել Լա Լիգայում:

## Միջազգային կարիերա
2014 թվականի մարտի 5-ին Գանայի հավաքականի դեմ ընկերական խաղում  նորամուտն է նշել Չեռնոգորիայի հավաքականի կազմում: 2016 թվականի հոկտեմբերի 8-ին Ղազախստանի հավաքականի դեմ Աշխարհի 2018 թվականի առաջնության ընտրական խաղում խփել է առաջին գոլը ազգային թիմի կազմում:

## Գոլեր Չեռնոգորիայի հավաքականի կազմում

## Ձեռքբերումներ
**Թիմային**

 **«Բրագա»**

* Պորտուգալիայի լիգայի գավաթի եզրափակչի մասնակից՝ 2016/17

## Ծանոթագրություններ

## Արտաքին հղումներ
* 
* 

 
Կատեգորիա:Բրագայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Ջոն Լինդսի Արմիթիջ

**Ջոն Լինդսի Արմիթիջ** (), ավստրալիացի քաղաքական գործիչ։

## Կենսագրություն
Ծնվել է Սիդնեյում։ Կրթությունը ստացել է Սիդնեյի Տեխնիկական ավագ դպրոցում՝ նախքան զինվորական ծառայության անցնելը՝1942-1945 թվականներին։ Նա աշխատել է «Համագործակցության» և «Պահուստային» բանկերում ՝ մինչև 1961 թվականը։ Դրանից հետո հաղթելով Ռոյ Ուիլերին՝ Միթչելի աթոռի համար, ընտրվել է  Ավստրալիայի Ներկայացուցիչների պալատում։ Ռոյ Ուիլերը ներկայացնում էր Լեյբորիստական ​​կուսակցությունը: 1963 թվականին նա պարտություն է կրել լիբերալ Լես Իրվինից, սակայն 1969 թվականին նվաճել է Չիֆլիի նոր աթոռը։ Պաշտոնը զբաղեցրել է մինչև իր թոշակի անցնելը՝ 1983 թ.

## Ծանոթագրություններ

 Ավստրալիայի խորհրդարան             

Կատեգորիա:Ավստրալիայի քաղաքական գործիչներ
Կատեգորիա:Սիդնեյ քաղաքում ծնվածներ
Կատեգորիա:Քաղաքական գործիչներ
Շառլ Դյումոն

**Շառլ Դյումոն** (. ), ֆրանսիացի դերասան, երգիչ և կոմպոզիտոր։:

Մինչև 1960-ական թվականները, համագործակցելով քնարերգու բանաստեղծ Միշել Վոկերի հետ, երգեր է գրել Դալիդայի, Գլորիա Լասոյի, Լուիս Մարիանոյի, Տինո Ռոսսիի, նշանավոր այլ երգիչների համար։ 1956 թվականին Դյումոնն ու Վոկեն միասին գրել են *Non, je ne regrette rien-ը*, որը 1960 թվականի նոյեմբերին ձայնագրվել է  Էդիթ Պիաֆի կողմից և դարձել ամենահայտնի հիթերից մեկը: Դրանից հետո Դյումոնը երգչուհուն տրամադրել է այլ գործեր ևս, ներառյալ *Les Amants-ը*, որը Պիաֆը գրել է Դյումոնի հետ 1962 թվականին: Պիաֆի մահից հետո (1963 թ.) երգահանը համագործակցել է Ժակ Բրելի հետ:

Դյումոնը համագործակցել է ամերիկացի երգչուհի Բարբրա Սթրեյզանդի հետ ևս, և արդյունքում վերջինս ձայնագրել է ֆրանսիացի կոմպոզիտորի լայն տարածում ստացած *Le Mur* երգը նախ՝ ֆրանսերեն, որը տեղ է գտել 1966 թվականին թողարկված, *Je m'appelle Barbra* խորագիրը կրող ֆրանսալեզու ալբոմում, այնուհետև՝ 1971 թվականին, անգլերեն, *I've Been Here* վերնագրով:

Շառլ Դյումոնը 1970-ականներին իր ուժերը փորձել է նաև երգչական ասպարեզում  և հանդես եկել իր ստեղծագործությունների կատարմամբ, ստեղծագործություններ, որոնցում  սերն ու կանայք նշանակալի տեղ են գրավում:

2004 թվականի մարտի 28-ին և 29-ին նա նշել է իր ստեղծագործական գործունեության 50-ամյակը Փարիզի Բատակլանում:

## Մահ
Շառլ Դյումոնը մահացել է 2024 թվականի նոյեմբերի 18-ին՝ 95 տարեկան հասակում:

## Կառավարական պարգևներ
* Արվեստների և գրականության շքանշանի կոմանդոր (2011)
* Պատվո լեգեոնի շքանշանի սպա (2015): Պատվո լեգեոնի շքանշանի ասպետ դարձել էր 1984 թվականին:

## Ծանոթագրություններ

## Արտաքին հղումներ
* Պաշտոնական կայքէջը
*
* Darlin' Celsa de MAESTRO (source YouTube).

Կատեգորիա:1929 ծնունդներ
Կատեգորիա:2024 մահեր
Կատեգորիա:Ֆրանսիացի դերասաններ
Կատեգորիա:Ֆրանսիացի երգիչներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի տղամարդ երգիչներ
Հայաստանի ժողովրդավարական ազատական միություն

**Հայաստանի ժողովրդավարական Ազատական Միություն**, ազատական քաղաքական կուսակցություն Հայաստանում։

## Պատմություն
2003 թվականի Հայաստանի խորհրդարանական ընտրություններից հետո կուսակցությունը հավաքել է համաժողովրդական ձայների 4,6%-ը, սակայն չի կարողացել ստանալ որևէ մանդատ Ազգային ժողովում: 2003 թվականից ի վեր կուսակցությունն ուղղակիորեն չի մասնակցել որևէ հետագա խորհրդարանական ընտրությունների։ 2009 թվականի մայիսին անդամները կազմակերպել են կուսակցության համագումար՝ քննարկելու Հայաստանում քաղաքական խնդիրներն ու կուսակցության ապագա ծրագրերը։

2018 թվականի հունիսին կուսակցությունը հայտարարություն է տարածել՝ աջակցելով վերջին հայկական թավշյա հեղափոխությանը և կոչ է արել վերջ տալ երկրում կոռուպցիային և տնտեսական մենաշնորհներին։ Կուսակցությունը կոչ է արել իրականացնել նոր ծրագրեր, որոնք կամրապնդեն երկիրը։ Կուսակցությունը հայտարարել է նաև, որ չի մասնակցելու 2018 թվականի Հայաստանի խորհրդարանական ընտրություններին, սակայն ընտրություններին մասնակցող քաղաքական ուժերին մաղթել է բարեխիղճություն և իմաստություն և կոչ է արել գործել սիրո և հանդուրժողականության մթնոլորտում։

2021 թվականի հունիսի 16-ին կուսակցությունը հավանություն է տվել «Հայաստան» դաշինքին 2021 թվականի Հայաստանի խորհրդարանական ընտրություններից առաջ։ Նրանք նաև կոչ են արել վարչապետ Նիկոլ Փաշինյանին հրաժարական տալ։ Կուսակցությունը փոխել էր իր տեսակետը նաև թավշյա հեղափոխության վերաբերյալ և հայտարարել, որ հեղափոխությունը ոչնչացրել է բանակը, կրթական համակարգը, մաշվել են բարոյական արժեքները։

2023 թվականի մարտին կուսակցությունը մասնակցել է Շիրակի մարզի Անի համայնքի ՏԻՄ ընտրություններին։ Կուսակցությունը ընտրական դաշինք է կազմել Ռեֆորմիստների կուսակցության հետ, որը հայտնի է որպես «Ազգ-համայնք» դաշինք։

Կուսակցությունը ներկայումս ղեկավարվում է տնօրենների խորհրդի կողմից։

## Տես նաև

* Հայաստանի քաղաքականություն
## Ծանոթագրություններ

## Արտաքին հղումներ
* Պաշտոնական կայք
* Լիբերալ-դեմոկրատական միությունը մտադիր է մասնակցել խորհրդարանական ընտրություններին 2
* Հայաստանի ժողովրդավարական ազատական միությունը Ֆեյսբուքում
Կատեգորիա:Հայաստանի կուսակցություններ
Կատեգորիա:Հայաստանի լիբերալ կուսակցություններ
Կատեգորիա:Լիբերալ կուսակցություններ
Կատեգորիա:Հայաստանի եվրոպամետ կուսակցություններ
Շանթ դաշինք ազգայնական կուսակցություն

**Շանթ դաշինք ազգայնական կուսակցություն**, հայտնի է որպես **Շանթ դաշինք**, հայկական քաղաքական կուսակցություն։

## Պատմություն
«Շանթ դաշինք» ազգայնական կուսակցությունը հիմնադրվել է 2021 թվականին՝ խորհրդային ժամանակաշրջանի քաղաքական այլախոհ Շանթ Հարությունյանի որդու՝ Շահեն Հարությունյանի կողմից։ Կուսակցությունը մասնակցել է 2021 թվականի նոյեմբերին կայացած ընտրություններին։ Կուսակցությունը որոշել է առաջադրվել միայն Սյունիքի մարզի առանձին համայնքներում։ Կապանի գործող քաղաքապետ Գևորգ Փարսյանը գլխավորել է «Շանթ» դաշինքի նախընտրական ցուցակը։ Տաթև քաղաքում կուսակցությունը ստացել է ավագանու 6 մանդատ։ 2021 թվականի նոյեմբերի 11-ին «Շանթ» դաշինքը համագործակցության հուշագիր է ստորագրել «Ապրելու երկիր» կուսակցության հետ։ Երկու կուսակցություններն էլ պայմանավորվել են կոալիցիա կազմել՝ Տաթևի քաղաքապետարանում մեծամասնություն կազմելու համար։ Երկու կուսակցություններն էլ համաձայնել են ընտրել քաղաքապետի իրենց ներկայացուցչին։ ՏԻՄ ընտրություններից առաջ կուսակցությունը բացառել է «Քաղաքացիական պայմանագիր» կուսակցության հետ որևէ դաշինք կազմելը։

## Գաղափարախոսություն
Կուսակցությունը հանդիսանում է Գարեգին Նժդեհի Ցեղակրոնություն գաղափարախոսության կրողը։ Այն հավատարիմ է մնում նաև Շանթ Հարությունյանի կողմից դեռևս 2013 թվականին առաջ քաշած Արժեքների հեղափոխության գաղափարախոսությանը։ Կուսակցությունը նաև աջակցում է Սյունիքի մարզի անվտանգության և տարածքային ամբողջականության բարձրացմանը, աղքատության դեմ պայքարին, նոր աշխատատեղերի ստեղծմանը, կրթական և սոցիալական ծրագրերին աջակցելուն և ընտանիքներին ավելի մեծ աջակցություն ցուցաբերելուն։

## Ծանոթագրություններ

## Արտաքին հղումներ
* «Շանթ դաշինք» ազգայնական կուսակցություն Ֆեյսբուքում

Կատեգորիա:Հայաստանի կուսակցություններ
Եվրասիական ռազմավարական հետազոտությունների կենտրոն

**Եվրասիական ռազմավարական հետազոտությունների կենտրոն կամ** **ԵՌՀԿ**, թուրքական վերլուծական կազմակերպություն, որն ուսումնասիրում է քաղաքականությունը, տնտեսությունը, միջազգային հարաբերությունները, պատմության անվտանգությունը, ժողովրդագրությունը, իրավունքը և տեխնոլոգիաները: Հիմնադրվել է թուրք քաղաքական գործիչ և ակադեմիկոս Ումիթ Օզդաղի կողմից 1999 թվականին։ Լինելով Թուրքիայի առաջին ուղեղային կազմակերպությունը՝ ԵՌԳԿ-ը հատկապես ուսումնասիրում է Թուրքիայի և Թուրքիայի հարևանների մասին։ ԵՌՀԿ-ը նպատակ ունի ստեղծել ազգային անվտանգության ռազմավարություն և աշխարհաքաղաքական իրազեկում:

ԵՌՀԿ-ն իր հիմնադրումից ի վեր հրատարակել է մի քանի գրքեր, հոդվածներ և ուսումնասիրություններ: 2000 թվականին ԵՌՀԿ-ը սկսել է հրատարակել ամենամսյա ամսագիր, որը կոչվում էր *Ռազմավարական վերլուծություն (Stratejik Analiz)*։ 2001 թվականին ԵՌՀԿ-ը հիմնել է եզակի կազմակերպություն, որը կոչվում է *Հայագիտական հետազոտությունների ինստիտուտ (Ermeni Araştırmaları Enstitüsü),* իսկ նույն տարի կազմակերպությունը սկսել է հրատարակել նոր ամսագիր, որը կոչվում է *Հայագիտական ուսումնասիրություններ (Ermeni Çalışmalarının İncelenmesi):* Այս ինստիտուտով ԵՌՀԿ-ը նպատակ ունի հերքել Թուրքիայի և Ադրբեջանի վերաբերյալ հայկական գաղափարական և վիճահարույց տեսությունները: 2006 թվականին ԵՌՀԿ-ը հիմնել է մեկ այլ կազմակերպություն, որը կոչվում է *Մարդկության դեմ հանցագործությունների ինստիտուտ (İnsanlığa Karşı Suçlar Enstitüsü):*

## Ծանոթագրություններ

## Արտաքին հղումներ

* 
* Եվրասիական հետազոտությունների կենտրոն

Կատեգորիա:1993 հիմնադրված կազմակերպություններ
Կատեգորիա:Հայոց ցեղասպանության ժխտում
Սանտերի Հաարալա

**Սանտերիա Հաարալա** (, ), ֆինն ֆուտբոլիստ, շվեդական «Յուրգորդենի» հարձակվող:

## Ակումբային կարիերա
Սանտերիան «Իլվեսի» սան է։ Ակումբի երկրորդ թիմում սկսել է խաղալ Ֆինլանդիայի ցածր լիգաներում։ 2017 թվականի հոկտեմբերի 28-ին «Մարիեհամի» հետ վերջին տուրի խաղում նորամուտն է նշել Ֆինլանդիայի առաջնությունում՝ խաղադաշտում հայտնվելով 71-րդ րոպեին: 2018 թվականի գարնանը վարձավճարով հանդես է եկել Ֆինլանդիայի երրորդ դիվիզիոնում «Հիսի» կազմում։ 2019 թվականի օգոստոսին տեղափոխվել է «Ռոպս», որի հետ կնքել է մինչև տարեվերջ նախատեսված պայմանագիր: Որոշ ժամանակ անց աճուկի վնասվածք է ստացել և ստիպված է եղել բաց թողնել ութ ամիս, այդ պատճառով ակումբի հետ պայմանագիրը չի երկարաձգվել։ «Իլվեսի» երկրորդ թիմում որոշ ժամանակ անցկացնելուց հետո 2020 թվականի օգոստոսին Հաարալան պայմանագիր է կնքել «Թուրուն Պալոսեուրայի» հետ: Նրա կազմում անցկացրել է 13 խաղ և դարձել 4 գոլի հեղինակ։

2021 թվականի հունվարին տեղափոխվել է «Կուրս», որի հետ կնքել է երկամյա պայմանագիր՝ երկարաձգման հնարավորությամբ: Նրա կազմում նորամուտն է նշել հունիսի 14-ին Ֆինլանդիայի առաջնության առաջին տուրի «Ինտեր Տուրկուի» հետ խաղում: Ակումբի կազմում երկու անգամ զբաղեցրել է առաջնության մրցաշարային աղյուսակի երկրորդ հորիզոնականը և երկու անգամ նվաճել երկրի գավաթը: 2023 թվականի մրցաշրջանից առաջ վերադարձել է հայրենի «Իլվես»: Ակումբի հետ տարվա արդյունքներով նվաճել Է Ֆինլանդիայի գավաթը։ 2024 թվականի փետրվարին ակումբի հետ կնքել է նոր պայմանագիր, որը նախատեսված է երեք տարվա համար:

2024 թվականի օգոստոսի 22-ին տեղափոխվել է շվեդական «Յուրգորդեն», որի հետ կնքել է 3.5 տարվա պայմանագիր: Օգոստոսի 25-ին Շվեդիայի առաջնության «Սիրիուսի» հետ խաղում նորամուտն է նշել ակումբում՝ խաղադաշտ դուրս գալով մեկնարկային կազմում:

## Ձեռքբերումներ
**Կուպս**

* Ֆինլանդիայի առաջնության երկրորդ տեղ՝ 2021, 2022
* Ֆինլանդիայի գավաթի գավաթակիր՝ 2021, 2022

**Իլվես**

* Ֆինլանդիայի գավաթի գավաթակիր՝ 2023

## Ծանոթագրություններ

## Արտաքին հղումներ
* Профиль на официальном сайте ФК «Юргорден»
* Профиль на сайте fotbolltransfers.com
* Профиль на сайте lagstatistik.se

 
Կատեգորիա:Յուրգորդենի ֆուտբոլիստներ
Կատեգորիա:Ֆինն ֆուտբոլիստներ
Սամ Գնթունի

**Սամ Գնթունի** (), հայ իշխան, Մեծ Հայքի Սյունյաց աշխարհի տանուտեր (398-399), Բաբիկ Սյունու սենեկապետը, Գնթունիների նախարարական տոհմից:

## Կենսագրություն
Սամ Գնթունին եղել է Անդովկ Սյունու որդու՝ Բաբիկ Սյունու սենեկապետը: Բաբիկի մահից հետո Սասանյան Պարսկաստանի արքա Վռամ Ե-ն նրան կարգում է Սյունիքի տեր, սակայն մի տարի հետո մոլեխինդով սպանվում է: Ըստ Բաբկեն Կյուլեսերյանի հաշվարկների՝ սպանվել է 399 թվականին:

## Ծանոթագրություններ

Կատեգորիա:Գնթունիներ
Կատեգորիա:4-րդ դարի հայ նախարարներ
Ժոնաթան Ժուբեր

**Ժոնաթան Ժուբեր** (,), լյուքսեմբուրգա-ֆրանսիացի ֆուտբոլիստ, դարպասապահ և «Ֆ91 Դյուդելանժ» ակումբի ավագ: Հանդես է եկել Լյուքսեմբուրգի ազգային հավաքականում։

## Կենսագրություն
Չորս տարեկանից սկսել է զբաղվել ֆուտբոլով։ 1997 թվականին նորամուտն է նշել «Մեց» ակումբում։ «Մեցում» երկու մրցաշրջան անցկացնելուց հետո Ժուբերին գնել է Լյուքսեմբուրգի «Գրևենմահեր» ակումբը։ 2004 թվականին տեղափոխվել է Լյուքսեմբուրգի «Ֆ91 Դյուդելանժ» ակումբ և մինչ օրս խաղում է այնտեղ: 2019/20 մրցաշրջանում  Լյուքսեմբուրգի առաջնության ամենատարեց խաղացողն էր:

Ընդունել է Լյուքսեմբուրգի քաղաքացիություն և 2006 թվականի հունիսին Պորտուգալիայի դեմ խաղում (0:3) նորամուտն է նշել ազգային հավաքականի կազմում: 2016 թվականի սեպտեմբերի 6-ին Բուլղարիայի հավաքականի դեմ խաղում (3:4) ավարտել է կարիերան ակումբում: 2017 թվականի օգոստոսին Լյուքսեմբուրգի հավաքականի գլխավոր մարզիչ Լյուկ Հոլցը կրկին  հրավիրել էր թիմի ճամբար՝ Բելառուսի և Ֆրանսիայի դեմ խաղերի համար՝ դարպասապահի դիրքում ունեցած խնդիրների պատճառով: Բելառուսի դեմ խաղից առաջ թիմը խնդիրներ ուներ կազմի հետ, քանի որ Լյուքսեմբուրգից բացակայում էր 10 ֆուտբոլիստ: Բելառուսների դեմ հանդիպումն ավարտվել է գաճաճ հավաքականի նվազագույն հաղթանակով (1:0): Այս հաղթանակն ընդհատել է ինը խաղ առանց հաղթանակի շարքը: 

Ֆրանսիայի դեմ խաղում Լյուքսեմբուրգը գոլազուրկ ոչ-ոքի է գրանցել, այդպիսով ֆրանսիացիները 1914 թվականից ի վեր առաջին անգամ չեն կարողացել հաղթել գաճաճ պետության հավաքականին: Խաղում էր որպես ավագ, իսկ հանդիպման ավարտից հետո մամուլում նրան անվանում էին հանդիպման գլխավոր հերոս:

Ընդհանուր առմամբ հավաքականի կազմում անցկացրել է 87 հանդիպում, որոնցում բաց է թողել 173 գոլ:

## Նվաճումներ
**Ֆ91 Դյուդելանժ**
* Լյուքսեմբուրգի չեմպիոն (10)՝ 2004/05, 2005/06, 2006/07, 2007/08, 2008/09, 2010/11, 2011/12, 2013/14, 2015/16, 2016/17
* Լյուքսեմբուրգի առաջնության արծաթե մեդալակիր (2)՝ 2009/10, 2012/13
*Լյուքսեմբուրգի առաջնության բրոնզե մեդալակիր (1)՝ 2014/15
*Լյուքսեմբուրգի գավաթակիր (6)՝ 2006, 2007, 2009, 2012, 2016, 2017

**Գրևենմախեր**
* Լյուքսեմբուրգի չեմպիոն (1)՝ 2002/03
*Լյուքսեմբուրգի առաջնության արծաթե մեդալակիր (3)՝ 1999/00, 2000/01, 2001/02
*Լյուքսեմբուրգի գավաթակիր (1)՝ 2003

## Ծանոթագրություններ

## Արտաքին հղումներ
* 
* 
* 

Կատեգորիա:Մեցի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիացի ֆուտբոլիստներ
Նիկլաս Բերկրոտ

**Նիկլաս Բերկրոտ** (, ), շվեդ ֆուտբոլիստ, «Էրգրուտե» ակումբի և Շվեդիայի ազգային հավաքականի հարձակվող:

## Ակումբային կարիերա
Իր հայրենի քաղաքի «Գյոթեբորգ» ակումբի սան է։ 2007 թվականի սեպտեմբերի 2-ին 15 տարեկանում «Բրոմմապոյկարնի» դեմ խաղում նորամուտն է նշել Շվեդիայի ֆուտբոլի առաջնությանը՝ դառնալով ամենաերիտասարդ ֆուտբոլիստը, որը նորամուտը նշել է Շվեդիայի առաջնությունում։ 2008 թվականի հուլիսի 23-ին Չեմպիոնների լիգայի որակավորման փուլում Սան Մարինոյի «Մուրատայի» դեմ խաղում դուբլի հեղինակ է դարձել՝ խփելով առաջին գոլերը «Գյոտեբորգի» կազմում: Նույն թվականին դարձել է Շվեդիայի գավաթակիր։ 2009 թվականի մայիսի 30-ին «Բրոմմապոյկարնայի» դեմ խաղում «դուբլ» է ձևակերպել՝ խփելով առաջին գոլերը առաջնությունում:

2011 թվականի ամռանը վարձավճարով տեղափոխվել է «Բրոմմապոյկարնա» ակումբ։ Հուլիսի 18-ին «Օտվիդաբերգի» դեմ խաղում նորամուտն է նշել Սուպերգավաթում: Օգոստոսի 7-ին «Ֆալկենբերգի» դեմ խաղում առաջին գոլն է խփել «Բրոմմապոյկարնայի» կազմում:

2012 թվականի սկզբին կրկին վարձավճարով տեղափոխվել է․ նրա նոր ակումբը դարձել է պորտուգալական «Ունիան Լեյրիա»։ Փետրվարի 19-ին «Բեյրա-Մարի» դեմ խաղում նորամուն է նշել Սանգրիշ լիգայում: Վարձակալության ավարտից հետո Բերկրոտը վերադարձել է «Գյոթեբորգ»։ 2013 թվականի սկզբին «Բրոմմապոյկարնան» գնել է  տրանսֆերը։ 2015 թվականի սկզբին տեղափոխվել է «Նորչյոպինգ»: Ապրիլի 5-ին «Էրեբրոյի» դեմ խաղում նորամուտն է նշել նոր թիմում: Նույն թվականին դարձել է Շվեդիայի չեմպիոն։ 2016 թվականի հուլիսի 16-ին «Էստերսունդի» դեմ խաղում խփել է առաջին գոլը «Նորչեպինգի» կազմում:

## Միջազգային կարիերա
2015 թվականի հունվարի 19-ին Ֆինլանդիայի հավաքականի դեմ ընկերական խաղում նորամուտն է նշել Շվեդիայի հավաքականում:

## Նվաճումներ
**Թիմային**

 «Գյոթեբորգ»
* Շվեդիայի գավաթակիր՝ 2008

 «Նորչյոպինգ»
* Շվեդիայի ֆուտբոլի առաջնություն՝ 2015
* Շվեդիայի Սուպերգավաթակիր՝ 2015

## Ծանոթագրություններ

## Արտաքին հղումներ
* Статистика на soccerway
* 

 
Կատեգորիա:Բրոմապոյկարնայի ֆուտբոլիստներ
Կատեգորիա:Գյոթեբորգի ֆուտբոլիստներ
Կատեգորիա:Լեխ Պոզնանի ֆուտբոլիստներ
Կատեգորիա:Յուրգորդենի ֆուտբոլիստներ
Կատեգորիա:Նորչյոպինգի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կերամանրիչ

**Կերամանրիչ**, հացահատիկ և կոշտ կերեր մանրացնող մեքենա։ Կազմված է բեռնման և բեռնաթափման պտուտակակրիչից ու կոշտ կերերի պտուտակակրիչ-սնուցիչից և մանրիչից։ Սնուցիչի ընդունիչ արկղի մեջ մատուցվող կոշտ կերը պտտական շարժման մեջ է դրվում ներքին պտուտակակրիչ-սնուցիչի շուրջը՝ կոշտ կերերի արտաքին պտուտակակրիչ-սնուցիչի գալարների միջոցով։ Շարժման ընթացքում կերանյութը հարթվում և որոշակի չափով խտանում է։ Արդյունքում ոլորված գլանափաթեթի վերածված կոշտ կերը մանրացվելու համար մատուցվում է մանրիչ խուց։ Մուրճերի և կալսատախտակի ազդեցությամբ կոշտ կերը մանրացվում է և մաղի միջով լցվում ու կուտակվում է մաղի ներքևում, այդտեղից մանրիչի ու բեռնաթափման պտուտակակրիչներով լցվում է փոխադրամիջոցների մեջ։ Մանրացման աստիճանը կարգավորվում է փոխվող մաղերի միջոցով։ Հացահատիկի մանրացման կերամանրիչի արտադրողականությունը 3,2–7,9 տ/ժ է, խոտինն ու ծղոտինը՝ 0,4–0,7 տ/ժ, եգիպտացորենի կողրերինը՝ 1,8–2,4 տ/ժ։

Կատեգորիա:Գյուղատնտեսություն
Կատեգորիա:Գյուղատնտեսական տեխնիկա
Միլուտին Օսմաիչ

**Միլուտին Օսմաիչ** (,), չեռնոգորացի ֆուտբոլիստ, իսպանական «Կադիս» ֆուտբոլային ակումբի հարձակվող, որը վարձավճարով հանդես է գալիս «Վիզելայում»:

## Ակումբային կարիերա
«Սուտյեսկայի» սան է։ Ակումբի կազմում նորամուտն է նշել «Մլադոստի» դեմ խաղում: Առաջին գոլն խփել է «Ռուդարի» դարպասը: Երկու անգամ դարձել է Չեռնոգորիայի չեմպիոն: Ընդհանուր առմամբ ակումբի կազմում մասնակցել է 87 հանդիպման, որոնցում խփել է երկու գնդակ:

2021 թվականի հուլիսի 10-ին տեղափոխվել է «Կադիս»: Ակումբի կազմում նորամուտն է նշել «Լևանտեի» դեմ խաղում: Հոկտեմբերի 17-ին և 24-ին երկու հանդիպում է անցկացրել պահեստայինների կազմում:

2022 թվականի հունվարի 31-ին վարձավճարով տեղափոխվել է «Բանդիրմասպոր»: Ակումբի կազմում նորամուտն է նշել «Ումրանիեսպոր» ֆուտբոլային ակումբի դեմ խաղում: Առաջին գոլն խփել է «Ալթինորդու» դարպասը: «Բալիկեսիրսպորի» դեմ խաղում հեթ-տրիկ է ձևակերպվել: Ընդհանուր առմամբ «Բանդիրմասպորի» կազմում մասնակցել է 14 հանդիպման, որոնցում խփել է 7 գնդակ:

Օգոստոսի 10-ին վարձակալությամբ տրվել է «Վիզելու»: Ակումբի կազմում նորամուտն է նշել «Պորտուի» դեմ խաղում: Իր առաջին գոլը խփել է «Բենֆիկայի» դարպասը: «Մարիտիմուի» դեմ խաղում 2 րոպեում դուբլ է ձևակերպվել:

## Կարիերա հավաքականում
2018 թվականին երկու խաղ է անցկացրել ֆինների հետ: Երիտասարդական հավաքականի կազմում մասնակցել է 6 հանդիպման, որոնցում խփել է 3 գնդակ: Չեռնոգորիայի կազմում նորամուտն է նշել Ղազախստանի դեմ խաղում: Իր առաջին գոլը խփել է Հունաստանի դարպասը:

## Նվաճումներ
* Չեռնոգորիայի ֆուտբոլի չեմպիոն՝ 2017/18, 2018/19

## Ծանոթագրություններ

 
Կատեգորիա:Լա Լիգայի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բույսերի ժանգ

**Բույսերի ժանգ**, հիվանդություն, որի հարուցիչները ժանգասնկերն են։ Բնորոշվում է ախտահարված օրգանների վրա բարձիկների առաջացմամբ, որոնց պատռվելուց «ժանգային» փոշի (սնկի սպորներ) է երևում: Ժանգի բույսի հարուցիչները զարգանում են բույսի վերգետնյա մասերի վրա, սնվում են միայն կենդանի բջիջների պարունակությամբ, տարածվում սպորներով։ Խանգարում են հիվանդ բույսերի նյութափոխանակությունը, ջրային հաշվեկշիռը, նվազեցնում լուսասինթեզի էներգիան։ Խիստ նվազում է մշակաբույսերի բերքատվությունը, վատանում են պտուղնեի և սերմերի որակն ու ցորենի հացաթխման հատկությունները։ Ախտահարվում են հացահատիկային և տեխնիկական մշակաբույսերը, ծառերն ու թփերը, վայրի խոտաբույսերը։ Առավել վնասակար է հացահատիկային մշակաբույսերի ցողունային (գծային) բույսերի ժանգը:

Կատեգորիա:Բույսերի հիվանդություններ
Ադամ Լինդքվիստ

**Ադամ Լինդքվիստ** (, ),  շվեդ ֆուտբոլիստ, «Հեկեն» ակումբի պաշտպան։ 2016 թվականի Օլիմպիական խաղերի մասնակից:

## Ակումբային կարիերա
Կարիերան սկսել է «Նյուչեպինգ» ակումբում, որի կազմում մի քանի հանդիպում է անցկացրել Շվեդիայի երկրորդ դիվիզիոնում։ 

2011 թվականին տեղափոխվել է «Էլֆսբորգ»։ 2013 թվականի սեպտեմբերի 25-ին «Բրոմապոյկարնի» դեմ խաղում նորամուտն է նշել Շվեդիայի ֆուտբոլի առաջնությունում: 2014 թվականի օգոստոսի 17-ին «Կալմարի» դեմ խաղում խփել է առաջին գոլը «Էլֆսբորգի» կազմում: 2014 թվականին օգնել է ակումբին նվաճել Շվեդիայի գավաթը։ 

2018 թվականի ապրիլի 26-ին տեղափոխվել է ՄԼՍ-ի «Հյուսթոն Դինամո» ակումբ: «USL Farm Club-ի» կազմում մեկ հանդիպում անցկացնելուց հետո, MLS-ի «Հյուսթոն Դինամոյի» կազմում նորամուտն է նշել մայիսի 30-ին՝ «Ռեալ Սոլթ Լեյքի» դեմ խաղում: 2021 թվականի մարտի 25-ին Լունդկվիստը երկարացրել է պայմանագիրը «Հյուսթոն Դինամոյի» հետ մինչև 2022 թվականի մրցաշրջանի ավարտը՝ 2023 և 2024 թվականների տարբերակներով:

2023 թվականի հունվարի 10-ին 500 հազար դոլարով վաճառվել է «Օսթինին» ընդհանուր բաշխիչ միջոցներով: «Օսթինի» կազմում նորամուտն է նշել մարտի 4-ին «Քլեբ դե Ֆուտ Մոնրեալի» դեմ խաղում՝ երկրորդ խաղակեսի ավելացված ժամանակում փոխարինման դուրս գալով Ջոն Գալագերին։ 2023 թվականի մրցաշրջանի ավարտին «Օսթինը» մերժել է ֆուտբոլիստի հետ պայմանագիրը երկարաձգելու տարբերակը:

2024 թվականի հունվարի 10-ին եռամյա պայմանագիր է կնքել «Հեկեն» ակումբի հետ: Նոր ակումբի կազմում նորամուտն է նշել փետրվարի 17-ին՝ «Էստերսունդի» դեմ Շվեդիայի Գավաթի խաղում:

## Միջազգային կարիերա
2016 թվականի հունվարի 6-ին Էստոնիայի հավաքականի դեմ ընկերական խաղում նորամուտն է նշել Շվեդիայի հավաքականում:

2016 թվականին Շվեդիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարի ընթացքում մասնակցել է Կոլումբիայի, Նիգերիայի և Ճապոնիայի թիմերի դեմ խաղերին:

2017 թվականին Շվեդիայի երիտասարդական հավաքականի կազմում Լեհաստանում մասնակցել է Եվրոպայի երիտասարդական առաջնությանը: Մրցաշարի ընթացքում խաղացել է Անգլիայի և Լեհաստանի հավաքականի հետ խաղում:

## Նվաճումներ
**Թիմային**

 «**Էլֆսբորգ»**
* Շվեդիայի գավաթակիր՝ 2013/14

 «**Հյուսթոն Դինամո»**
* ԱՄՆ բաց գավաթի գավաթակիր՝ 2018

## Ծանոթագրություններ

## Արտաքին հղումներ
* 
* 
* 
* 

Կատեգորիա:Էլֆսբորգի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Օսկար Լիներ

**Օսկար Լիներ** (, ), շվեդ ֆուտբոլիստ, «Բրոմապոյկարնա» ակումբի դարպասապահ:

## Ակումբային կարիերա
2014 թվականին տեղափոխվել է «ԱԻԿ» ֆուտբոլային ակումբի համակարգ։

2015 թվականի հուլիսի 2-ին նորամուտն է նշել Եվրոպա լիգայի որակավորման փուլի խաղում՝ 27-րդ րոպեին փոխարինելով վնասվածք ստացած թիմի հիմնական դարպասապահ Պատրիկ Կարլգրենին: Երեք օր անց՝ հուլիսի 5-ին, նորամուտն է նշել Շվեդիայի առաջնության «Կալմարի» դեմ խաղում՝ բաց չթողնելով ոչ մի գնդակ:

2020 թվականի հունվարին Օսկար Լիները միացել է երկրորդ Բունդեսլիգայի «Արմինիա» Բիլեֆելդի ակումբին:

2021 թվականի օգոստոսի 11-ին մրցաշրջանային վարձակալության շրջանակներում գնման իրավունքով միացել է «Բրեշիա» ակումբին:

2022 թվականի փետրվարի 6-ին վարձավճարով տեղափոխվել է «Սունդսվալ»: Սակայն ընդամենը երկու ամիս անց հեռացել է ակումբից: 2022 թվականի օգոստոսի 24-ին պայմանագիրը «Արմինիայի» հետ խզվել է:

2022 թվականի հոկտեմբերի 16-ին դանիական «Օլբորգ» ակումբը Յոսիպ Պոսավեցի վնասվածքի պատճառով մինչև տարեվերջ վարձակալել է Լիներին:

## Միջազգային կարիերա
2015 թվականին ընդգրկվել է Շվեդիայի մինչև 19 տարեկանների հավաքականում։ 

2019 թվականի հունվարի 11-ին Իսլանդիայի հավաքականի դեմ ընկերական խաղում նորամուտն է նշել Շվեդիայի ազգային հավաքականում:

## Ծանոթագրություններ

## Արտաքին հղումներ
* 
* 
* Профиль Оскара Линнера на сайте weltfussball.de
* Профиль Оскара Линнера на сайте fussballdaten.de
* Профиль Оскара Линнера на сайте kicker.de

Կատեգորիա:Արմինիայի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Բրոմապոյկարնայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Օլբորգի ֆուտբոլիստներ
Էդմունդ Բազիկյան

**Էդմունդ Բազիկյան** հայտնի է նաև որպես **Էդմունդ Բեզիկ** (, ), հայկական ծագում ունեցող իրանցի նախկին ֆուտբոլիստ և մարզիչ։ Հանդես է եկել «Պերսեպոլիսում», «Սեպահանում» և «Արարատ Թեհրանի» կազմում, եղել է Իրանի ֆուտբոլի ազգային հավաքականի անդամ: Այժմ Պերսեպոլիսի մինչև 23 տարեկանների հավաքականի գլխավոր մարզիչն է։

## Ակումբային կարիերա
Բազիկյանն ի սկզբանե իր կարիերան սկսել է Թեհրանի «Արարատ» ՖԱ-ում, որն ունի հայկական ծագումով երիտասարդ իրանցի ֆուտբոլիստների համալրման քաղաքականություն: Այնտեղ նկատվել է իր տպավորիչ ավարտական վարպետության համար, և շուտով տեղափոխվել է «Պերսեպոլիս Թեհրան»: Այնտեղ կարողացել է գոհացնել երկրպագուներին և խփել է մի քանի հիշարժան գոլեր: Նրա ամենահիշարժան խաղը եղել է 1996 թվականին, Թեհրանյան դերբիի ժամանակ «Պերսեպոլիս ՖԱ»-ի և «Էսթեղլալի» միջև: «Պերսեպոլիսը» յոթ մրցաշրջան չէր հաղթել «Էսթեղլալ»-ին, սակայն Էդմունդի գոլի շնորհիվ թիմը կարողացել է հաղթել։

Հաջողությունը սակայն, կարճ է տևել, մի քանի սեզոններից հետո նա, ինչպես նաև «Պերսեպոլիսի» շատ այլ խաղացողներ հեռացվել են թիմից: Բեզիկը անմիջապես տեղափոխվել է «Ֆուլադ Սեպահան»: Առաջնության 2002-03 թվականների մրցաշրջանում Բեզիկը 13 գոլով դարձել է առաջնության լավագույն ռմբարկուն։ Հրավիրվել է ազգային հավաքական, հետագայում վնասվածք է ստացել: «Սեպահանի» նոր գլխավոր մարզիչ Լուկա Բոնաչիչի գալուն հետ Բեզիկը լքել է թիմը։

Բեզիկը մեկ տարվա պայմանագիր է կնքել Ազադեգանի լիգայի «Շահրդարի Բանդար Աբաս» ակումբի հետ, որի կազմում խաղացել է մինչև 2006/07 մրցաշրջանի ավարտը:

### Լավագույն ռմբարկու
Խփելով 22 գոլ «Արարատի», 32 գոլ «Պերսեպոլիսի» և 30 գոլ «Սեպահանի» կազմում՝ Էդմունդը Իրանի ֆուտբոլի բարձրագույն դիվիզիոնում հանդես գալու ընթացքում ընդհանուր թվով 84 գոլ է խփել՝ դառնալով բարձրագույն դիվիզիոնի բոլոր ժամանակների լավագույն ռմբարկուն։

## Նվաճումներ
### Պերսեպոլիս

* Իրանի ֆուտբոլի լիգա (3): 1996–97, 1998–99, 1999–2000
* Հազֆիի գավաթ (1): 1998–99

### Սեպահան
* Իրանի ֆուտբոլի լիգա (1): 2002–03
* Հազֆիի գավաթ (1): 2003–04

### Անհատական
Իրանի Պրոֆեսիոնալ լիգայի լավագույն ռմբարկու՝ 2002–03

## Ծանոթագրություններ

## Արտաքին հղումներ
* Էդմունդ Բեզիկը TeamMelli.com- ում
* Էդմունդ Բեզիկը Թեհրանի ֆուտբոլի կոմիտեում

Կատեգորիա:Իրանահայ ֆուտբոլիստներ
Կատեգորիա:Իրանի հավաքականի ֆուտբոլիստներ
Կատեգորիա:Ֆուտբոլի հարձակվողներ
Պետրոս Նազարբեկյան

**Պետրոս Նազարբեկյան** (, ), ազգությամբ հայ իրանցի սիրողական բռնցքամարտիկ, որը 1952 թվականի ամառային օլիմպիական խաղերին մասնակցել է թեթև քաշային կարգում՝ Իրանի բռնցքամարտի ազգային հավաքականի կազմում։ Միավորներով երկրորդ փուլում պարտվել է բրոնզե մեդալակիր Էրկկի Պակկանենին։ 1954-1963 թվականներին Նազարբեկյանը նաև եղել է Իրանի բռնցքամարտի ազգային հավաքականի գլխավոր մարզիչը միջազգային մրցավար և Բռնցքամարտի միջազգային ասոցիացիայի փոխնախագահ։ 1958 թվականին Տոկիոյում Պետրոս Նազարբեկյանը 1958 թվականի Ասիական խաղերում հանդես է եկել որպես գլխավոր մարզիչ,այդ ժամանակ Իրանը առաջին անգամ է պաշտոնապես մասնակցում  Ասիական երրորդ խաղերին, թիմը բաղկացած է եղել ինը բռնցքամարտիկներից, նրանք զբաղեցնել են երկրորդ հորիզոնականը՝ մեդալների քանակով և հինգերորդը ընդհանուր աղյուսակում։

## Ծանոթագրություններ

## Արտաքին հղումներ

* Պետրոս Նազարբեկյանը olympics.com-ում

Կատեգորիա:Իրանահայ մարզիկներ
Կատեգորիա:Հայ բռնցքամարտիկներ
Կատեգորիա:Ամերիկահայ բռնցքամարտիկներ
Արապիկ Բաղդասարյան

**Արապիկ Բաղդասարյան** (, ), իրանահայ ծաղրանկարիչ, գրաֆիկական դիզայներ և թարգմանիչ։

## Կենսագրություն
Բաղդասարյանը ծնվել է Սարիում 1939 թվականին։ Ավարտել է ուսումը Թեհրանի համալսարանի գեղարվեստի ֆակուլտետում՝ գեղանկարչության ոլորտում, մոտ մեկ տարի սովորել է գրաֆիկա Ֆրանսիայում։ Աշխատել է ծաղրանկարչության, գրաֆիկայի և գրքերի նկարազարդման ոլորտներում, այնուհետև հաջողվել է նկարահանել կարճամետրաժ ֆիլմեր, գեղարվեստական և անիմացիա։

Բաղդասարյանը վախճանվել է 1964 թվականի նոյեմբերի 9-ին 46 տարեկան հասակում։

### Կարիերա
Բաղդասարյանի ծաղրանկարները տեղ են գտել ժամանակի մեկ-երկու հեղինակավոր ամսագրերում, այդ թվում՝ «Նեգին» ամսագրում, որտեղ նա օգտագործել է Պետրոս Քարամյան կեղծանունը՝ երկար տարիներ մնալով ինկոգնիտո: Իրանցի արվեստաբան Ռույին Փաքբազը Բաղդասարյանին բնութագրում է որպես բանիմաց, սուր և վարպետ արվեստագետի, նշելով, որ նա «չճանաչվեց այնպես, ինչպես պետք է ճանաչվեր իր ժամանակին»: Բաղդասարյանն աշխատել է տարբեր ոլորտներում՝ նկարազարդում և գրքի ձևավորում, անիմացիա, պաստառներ և գովազդային արվեստ, սակայն նրա հիմնական հետաքրքրությունը եղել է հումորն ու ծաղրանկարը: Սև հումորը համարել է իր մարդասիրությունն ու սոցիալական զգայունությունը արտահայտելու արդյունավետ միջոց ՝ Այս համատեքստում փորձեր կատարելով երգիծանքի ինչպես հին, այնպես էլ նոր վարպետների տեխնիկայի հետ։

Բաղդասարյանն աշխատել է Երեխաների և երիտասարդների ինտելեկտուալ զարգացման ինստիտուտի գրաֆիկայի և գրքերի նկարազարդման բաժնում:  1985-1989 թվականներին Նուրեդդին Զարրինկելքի և Էբրահիմ Հաղիղիի կողքին ակտիվ դեր է խաղացել «Գրաֆարմ» արհեստանոցի գրաֆիկական դիզայնի առաջխաղացման գործում: Այս ժամանակահատվածում Գրաֆարմի արտադրամասի առաջնային գործունեությունը ներառել է գեներիկ դեղամիջոցների փաթեթավորման ձևավորում, իսկ դեղագործական գործարանները և բժշկական համակարգի դեղագործների ասոցիացիան ղեկավարում էին այդ աշխատանքը։

Մինչև 1979 թվականի հեղափոխությունը, Բաղդասարյանը նաև ներգրավված է եղել հեղափոխական պաստառների ստեղծմամբ՝ որպես կերպարվեստի ուսանողներ խմբի մաս։ Բացի այդ, նա նկարահանել է բազմաթիվ ֆիլմեր։

## Ֆիլմագրություն
* Պաշտպանության ոլորտը [حوزهٔ استحفاظی] (1971 թվական)
* Ծանրորդ [وزنه‌بردار] (1970 թվական)
* Բռնված [گرفتار] (1969 թվական)
* Բռնված [گرفتار] (1971 թվական)

## Ծանոթագրություններ

Կատեգորիա:Թեհրանի համալսարանի շրջանավարտներ
Կատեգորիա:Իրանցի գրաֆիկական դիզայներներ
Կատեգորիա:Իրանցի թարգմանիչներ
Կատեգորիա:Իրանցի ռեժիսորներ
Կատեգորիա:Իրանցի դիզայներներ
Բահրամ Աֆզալի

**Բահրամ Աֆզալի** (), իրանցի ծովակալ, ծառայել է որպես Իրանի նավատորմի հրամանատար 1980 թվականի մայիս/հունիսից մինչև 1983 թվականի ապրիլի 24-ը: Նրան մահապատժի են ենթարկել 1984 թվականին Իրանի Թուդե կուսակցությանը գաղտնի անդամակցելու համար։

## Կարիերա
Աֆզալին ծնվել է 1937 թվականին Ղոմ քաղաքում։ Հայրը եղել է հոգևորական։ 1957 թվականին ծառայության է անցել Իրանի Կայսերական նավատորմում և հետագա կրթություն ստանալու նպատակով ուղարկվել Իտալիա։ 1961 թվականին ավարտել է Իտալիայի ռազմածովային ակադեմիան, որտեղ վերապատրաստվել է մեքենաշինության և նավաշինության ոլորտներում։ Հետագայում 1970 թվականին ստացել է նավերի և սուզանավերի ճարտարապետության թեկնածուի կոչում։

Աֆզալին եղել է Իրանի կայսերական նավատորմի ինժեներ և կապիտան։ 1979 թվականի հեղափոխությունից հետո շարունակել է ծառայել նավատորմում և մասնակցել Իրանա-իրաքյան պատերազմին։ Այնուհետև Իրանի նախագահ Աբոլհասան Բանի Սադրը նրան նշանակել է ռազմածովային ուժերի հրամանատար։ Եղել է Իրանի խորհրդարանի այն ժամանակվա խոսնակ Ալի Ակբար Հաշեմի Ռաֆսանջանիի հատուկ խորհրդականը։

## Ձերբակալություն, դատավարություն և մահ
1983 թվականի սկզբին Աֆզալին Թուդեի կուսակցության հազարից ավելի անդամների հետ ձերբակալվել է ԻԻՀ-ի կողմից։ Դատավարությունն իրականացվել է 1983 թվականի դեկտեմբերին զինվորական տրիբունալի տեսքով, և նրանցից 32-ը դատապարտվել են մահապատժի։ Նրանց դատավորն եղել է  Հոջաթ Ալ Իսլամ Մոհամմադ Ռեյշահրին, որը  նաև հարցաքննել է Մահդի Հաշեմիին 1986 թվականին։ Դատարանի գտնվելու վայրը երբեք չի բացահայտվել։

Թուդեի այս անդամներից տասը մահապատժի են ենթարկվել։ 1984 թվականի փետրվարի 25-ին Աֆզալին մահապատժի է ենթարկվել Խորհրդային Միության օգտին լրտեսության մեղադրանքով։

## Ծանոթագրություններ

## Արտաքին հղումներ
* Պաշտոնական կայք
 
Կատեգորիա:Գնդակահարվածներ
Կատեգորիա:Թեհրան քաղաքում մահացածներ
Կատեգորիա:Իրանցի ռազմական գործիչներ
Կատեգորիա:Մահապատժի ենթարկված լրտեսներ
Գլադիատոր 2 (ֆիլմ)

**«Գլադիատոր 2»** () պատմական գեղարվեստական ֆիլմ, որի ռեժիսոր Ռիդլի Սքոթը։ Այն Գլադիատոր ֆիլմի շարունակությունն է։ Ֆիլմի նկարահանման պլանների մասին հայտարարվել են 2001 թվականից։ 2023 թվականի փետրվարին հայտնի է դարձել ծրագրված ֆիլմի մասին։ Ֆիլմի նկարահանումները տեղի են ունեցել 2023 թվականի հունիսից մինչև 2024 թվականի հունվարը։
Ֆիլմի երրորդ և չորրորդ մասերն էկրան կբարձրանան 2026-2027 թվականներին։

## Սյուժե
«Գլադիատոր» ֆիլմի գործողությունները տեղի են ունենում Հռոմում Կոմմոդոս կայսեր օրոք (180-192)։ «Գլադիատոր 2»֊ում տեղի են ունենում 20 տարի անց՝ 200 թվականին՝ Սեպտիմիոս Սևերոս կայսեր օրոք։ Ֆիլմի գլխավոր հերոսը Կոմմոդոսի եղբորորդի Լուսիուսն է, որը մեծացել է և հայտնվել է Հռոմեական պատերազմների և քաղաքական խարդավանքների կենտրոնում։ Նա «Հաննո» անունով կնոջ՝ Արիշատի հետ ապրում է Հյուսիսային Աֆրիկայի Նումիդիայում։ Հռոմեական կայսրությունը ներխուժում է Նումիդիա, նրան գերի է վերցնում և ստիպում դառնալ գլադիատոր։ Հռոմ վերադառնալիս նա հանդիպում է իր մորը՝ Լուսիլլային, որի դերը կրկին մարմնավորում է Քոնի Նելսենը։ Ֆիլմում զարգանում են ուժային և քաղաքական խաղեր, իսկ Լուսիոսը պայքարում է հոր՝ Մաքսիմուսի հիշատակը պաշտպանելու և իր սեփական ճակատագիրը գտնելու համար։ Ֆիլմում հանդիպվում են մի շարք գլադիատորական մարտեր։

## Տես նաև
*«Գլադիատոր 1»

## Դերերում
* Փոլ Մեսքալ-*Լուսիուս*
* Դենզել Վաշինգտոն - *Մակրին*
* Քոնի Նելսեն - *Լուսիլլա*
* Դերեկ Ջեկոբի - *սենատոր Գրակչուս*
* Ջոզեֆ Քուին - *Կայսր Կարակալլա*
* Ֆրեդ Հեչինգեր - *[[Գետա]] կայսր*
* Պեդրո Պասկալ֊*Մարկ Ակացիա*

## Ծանոթագրություններ

## Արտաքին հղումներ
*Պաշտոնական կայք
* 

Կատեգորիա:2024 ֆիլմեր
Կատեգորիա:Paramount Pictures ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մարտաֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մարտաֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ֆիլմեր
Կատեգորիա:Դրամա ֆիլմեր
Կատեգորիա:Մալթայում նկարահանված ֆիլմեր
Կատեգորիա:Մարոկկոյում նկարահանված ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Պատմական ֆիլմեր
Կատեգորիա:Ռիդլի Սքոթի ֆիլմեր
Կատեգորիա:Ֆիլմեր, որոնց գործողությունները տեղի են ունենում 2-րդ դարում
Բեռլին (Շլեզվիգ-Հոլշտայն)

**Բեռլին** (), գյուղ Գերմանիայի Շլեզվիգ-Հոլշտայն երկրամասի Զեգեբերգ շրջանի Զեդորֆ համայնքում։ 2008 թվականի տվյալներով 500 բնակիչ ունեցող Բեռլինը համայնքի ամենաբնակեցված գյուղն է։

## Պատմություն
Գյուղն առաջին անգամ հիշատակվել է 1215 թվականին։ Այն համարվում է աշխարհի ամենահին «Բեռլինը»։

## Աշխարհագրություն
Բեռլինը գտնվում է «Holsteinische Schweiz» (*Հոլշտայնյան Շվեյցարիա*) բնության պարկում, Զեեկամպ լճից ոչ շատ հեռու։ Գյուղը գտնվում է Քիլից 48 կմ, Լյուբեկից 51 կմ, Համբուրգից 86 կմ և երկրի մայրաքաղաք Բեռլինից 357 կմ հեռավորության վրա։

## Զբոսաշրջություն
Իր անվան շնորհիվ «Փոքրիկ Բեռլինը» զբոսաշրջության հայտնի վայր է: Գյուղի հրապարակների, փողոցների և շենքերի մի քանի անվանումներ նույնական են մայրաքաղաքայիններին՝ Պոտսդամի հրապարակ, Պոտսդամի փողոց, Կուրֆյուրսթենդամ, Ունտեր դեն Լինդեն, Վիլմերսդորֆեր փողոց, Լիխտերֆելդե, Ուլանդշտրասե և Հեերշտրասե: Պոտսդամի հրապարակում է գտնվում 1964 թվականի հունիսի 18-ին տեղադրված մայրաքաղաքի խորհրդանիշ արջը պատկերող մանրանկարով և «BERLIN 357 km Berlin» մակագրությամբ մի քար։

## Պատկերասրահ

Պատկեր:Berlin_-_entrada.jpg|link=Файл:Berlin_-_entrada.jpg|alt=Въезд в деревню| Գյուղի մուտքը
Պատկեր:Berlin_-_Berliner_Eck.jpg|link=Файл:Berlin_-_Berliner_Eck.jpg|alt=Паб Berliner Eck| *Berliner Eck* փաբը
Պատկեր:Berlin_-_Freiwillige_Feuerwehr2.jpg|link=Файл:Berlin_-_Freiwillige_Feuerwehr2.jpg|alt=Пожарная станция| Հրշեջ կայանը


## Հայտնի բնիկներ

* Էռնեստ Չարլզ Ջոնս (1819-1869), անգլիացի բանաստեղծ, էսսեիստ, գրաքննադատ։

## Ծանոթագրություններ

## Արտաքին հղումներ

* Berlin webpage of Seedorf site 
* Berliner pictures on Panoramio

Կատեգորիա:Շլեզվիգ-Հոլշտայն
Կատեգորիա:1215 թվականին հիմնադրված բնակավայրեր
Won't Forget You

«**Won’t Forget You**», ավստրալա-Նորզելանդական Shouse դուետի երգը, որը թողարկվել է 2022 թվականի փետրվարի 4-ին։

## Նախապատմություն
Երգը ձայնագրվել է Եվրոպա կատարած ուղևորությունների և Սիդնեյի օպերային թատրոնում Ամանորի նախօրեին կենդանի կատարման միջև ընկած ժամանակահատվածում՝ ավելի քան 50 ընկերներից և գործընկերներից կազմված երգչախմբի հետ:

Դուետն ասել է. «Won't Forget You»-ը երգ է բարեկամության և սիրո մասին, կապեր, որոնք հավերժ են տևում: Մենք բոլորս անցել ենք անջատման շրջան, բայց երբեք չենք մոռանում այն մարդկանց, որոնք մեզ համար այդքան կարևոր են: Այս երգը ձեր լավագույն ընկերների համար է, հեռու ապրող ընտանիքի համար, դիսկոտեկում հանդիպող նոր ընկերոջ համար: Երգ է, որը հիշեցնում է մեզ այն, ինչ սիրում ենք: Սա երգ է, որը կարելի է միասին երգել»։

Երգը հիմք է հանդիսացել Ջեյսոն Դերուլոյի և Shouse-ի համագործակցության համար։  2022 թվականի դեկտեմբերին «Never Let You Go»-ը դարձել է մեծ ռադիոհիթ Ավստրալիայում։

## Երգացանկ
**Թվային ներբեռնում**
# "Won't Forget You" – 6:38
# "Won't Forget You" (Edit) – 3:50

***Թվային ներբեռնում և սթրիմինգ**
# "Won't Forget You" (Kungs remix edit) – 2:53
# "Won't Forget You" (Felix Jaehn remix edit) – 3:04
# "Won't Forget You" (Eli & Fur remix) – 7:11
# "Won't Forget You" (Edit) – 3:50

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ
Ահմադ Սոբհանի

**Ահմադ Սոբհանին** (), պաշտոնաթող իրանցի դիվանագետ, որը նախկինում եղել է Իրանի դեսպանը Վենեսուելայում (2001–06) և Գաբոնում (1995–98), ի լրումն Հայաստանում գործերի ժամանակավոր հավատարմատար (1993-94): Նաև Մանուչեհր Մոթաքիի օրոք եղել է Եվրոպայի և Ամերիկայի հարցերով փոխարտգործնախարարը (2007–10):

## Կարիերա
Իրանա-իրաքյան պատերազմի ժամանակ Սոբհանին եղել է Իսլամական հեղափոխության պահապանների կորպուսի անդամ: 1987 թվականին անցել է Իրանի դիվանագիտական ծառայության։

1993-1994 թվականներին Սոբհանին զբաղեցրել է Հայաստանում Իրանի գործերի ժամանակավոր հավատարմատարը։ Հետագայում 1995 թվականի մարտից մինչև 1998 թվականի հուլիսը զբաղեցրել է Գաբոնում Իրանի դեսպանի պաշտոնը։ Նույն ժամանակահատվածում եղել է նաև հավատարմագրված դեսպան Կամերունում, Հասարակածային Գվինեայում, Սան Տոմե և Պրինսիպում և Կենտրոնական Աֆրիկյան Հանրապետությունում։

1999 թվականին վերադարձել է Իրան, որտեղ մինչև 2001 թվականը եղել է Արտաքին գործերի նախարարության քաղաքացիության և փախստականների հարցերով տնօրեն։ 2001 թվականի հոկտեմբերից մինչև 2006 թվականի սեպտեմբեր ընկած ժամանակահատվածում Սոբհանին եղել է Վենեսուելայում Իրանի դեսպանը, որի ընթացքում երկու երկրները զգալիորեն ընդլայնել են իրենց քաղաքական, ռազմական և տնտեսական կապերը: Այդ ժամանակ եղել է նաև որպես հավատարմագրված դեսպան Գայանա, Դոմինիկյան Հանրապետություն, Հայիթի, Սուրինամ, Տրինիդադ և Տոբագոյում։ Սոբհանին ծառայել է որպես 54 միջազգային դիտորդներից մեկը, որը նշանակվել է Վենեսուելայի Ազգային ընտրական խորհրդի կողմից 2005 թվականի Վենեսուելայի խորհրդարանական ընտրությունների ժամանակ։

2007-ից 2010 թվականներին Սոբհանին զբաղեցրել է Եվրոպայի և Ամերիկայի հարցերով փոխարտգործնախարարը՝ փոխարինելով Սաիդ Ջալիլիին։ Ավելի ուշ՝ 2010-2013 թվականներին, նա զբաղեցրել է Արևմտյան Ասիայի գործերի գլխավոր տնօրենի պաշտոնը։ Դրանից հետո թոշակի է անցել դիվանագիտական ծառայությունից։

Սոբհանին հրապարակավ ասել է, որ դիվանագետները պետք է լինեն «հարստություն ստեղծողներ» իրենց երկրների համար։ Թոշակի անցնելուց հետո աշխատել է որպես Ալենդ Ներդրումների և զարգացման ոլորտում տնտեսական համագործակցության ընկերության ղեկավար խորհրդի անդամ, մի ընկերություն, որի նպատակն է մեծացնել առևտուրը Իրանի և Լատինական Ամերիկայի երկրների միջև։

## Անձնական կյանք
Սոբհանիի եղբայրը՝ Հասան Սոբհանին, սպանվել է 1984 թվականին Իրանա-իրաքյան պատերազմի ժամանակ։

Սոբհանիի որդին՝ Մոհամմադ Ջավադ «Սաշա» Սոբհանին որը ծնվել է 1988 թվականին, գրավել է միջազգային լրատվամիջոցների ուշադրությունը սոցիալական ցանցերում իր նկարների պատճառով, որտեղ երևում է որ նա ապրում է շռայլ և ոչ իսլամական ապրելակերպով Եվրոպայում։ 2018 թվականի օգոստոսին Ահմադ Սոբհանին իրանական լրատվամիջոցներին ասել է, որ խզել է հարաբերությունները Սաշայի հետ։ Իրենց հարաբերությունների մասին նա ասել է հետևյալը՝ «Նա իմ տղան է, բայց ապրելակերպով և համոզմունքներով նա տարբերվում է ինձնից, և նրան ճիշտ ճանապարհ ուղղելու իմ բոլոր փորձերը ձախողվեցին»։

## Պարգևներ
* 60x60փքսԱզատարարի շքանշանի Մեծ Կորդոն (2006 թվականի սեպտեմբերի 6, Վենեսուելա)

## Ծանոթագրություններ

 

Կատեգորիա:1961 ծնունդներ
Կատեգորիա:Դիվանագետներ այբբենական կարգով
Կատեգորիա:Իրանցի դիվանագետներ
Ելիզավետա Վասիլենկո

**Ելիզավետա Վասիլենկո** (;), ուկրաինացի դերասան և մոդել։ Վարում է բլոգ YouTube-ում և TikTok-ում։

## Կենսագրություն
Ծնվել է 1998 թվականի հունիսի 30-ին Դնեպրոպետրովսկ քաղաքում (այժմ՝ Դնեպր)։ Նրա ծնողները բաժանվել են, երբ Լիզան երեխա էր։ Վասիլենկոյի դաստիարակությամբ զբաղվել է խորթ հայրը։ Դպրոցում Էլիզաբեթը բախվել է ահաբեկման։

Առաջին ճանաչումը եկավ այն բանից հետո, երբ Էլիզաբեթը սկսել է զբաղվել քոսփլեյով։ Նա հանդես է եկել մուլտֆիլմերի և կոմիքսների հերոսների կերպարներով։

Ինստագրամում իր ակտիվության շնորհիվ 2017 թվականին Լիզան, առանց քասթինգի կամ էկրանային թեստերի, նկարահանվել է «Դպրոց» սերիալի գլխավոր դերում՝ Լոլիտայի դերում։ 2020 թվականին դերասանուհու կինոգրաֆիան ընդլայնվել է «Սև, սև սենյակում» իր դետեկտիվ դերով։ Դրանում Էլիզաբեթը խաղացել է Մարիյկայի դերը։

2023 թվականի մայիսին Վասիլենկոն սիրավեպ է սկսել Ալիշեր Մորգենշտերի հետ։ Օգոստոսին ռեփ-արտիստը հաստատել էր հարաբերությունների փաստը YouTube-ի իր ալիքում։

2021 թվականին Վասիլենկոն ներառվել է Խաղաղարար տվյալների բազայում։ Նրան քննադատում էին Ռուսաստանում ապրելու և աշխատելու համար։ Ի պատասխան՝ Վասիլենկոն ուկրաինացի հայրենասերներին «հիմար» է անվանել։

## Ֆիլմագրաֆիա

## Ծանոթագրություններ
I’ll Be There for You (երգ, Bon Jovi)

«**I’ll Be There for You**», ամերիկյան Bon Jovi ռոք խմբի երգը 1988 թվականի «New Jersey» ալբոմից։ Հաջորդ տարի՝ 1989 թվականի ապրիլին այն թողարկվել է որպես ալբոմի երրորդ սինգլ։

Երգը ԱՄՆ-ում հասել է 1-ին հորիզոնականի (''Billboard'' Hot 100 չարթում)՝ խմբի համար դառնալով չորրորդ թիվ 1 հիթը իր երկրում (և մինչ օրս դեռևս վերջինը)։

## Ստեղծման պատմություն
Երգը գրել են Ջոն Բոն Ջովին և Ռիչի Սամբորան։

## Երաժշտական ժանր
*Classic Rock*-ը «I’ll Be There for You» երգն անվանել է «էպիկական բալլադ»։

## Տեսահոլովակ
Տեսահոլովակի ռեժիսորը Ուեյն Այշեմն է  (Նա նկարահանել Է «New Jersey» ալբոմի բոլոր երգերի տեսահոլովակները  և, ընդհանուր առմամբ, Bon Jovi խմբի պատմության վաղ շրջանի տեսահոլովակների մեծ մասը)։

## Արձագանքներ
Մարգարեթ Օլսոնը իր «*Bon Jovi: America's Ultimate Band*» գրքում գրել է.

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Bon Jovi խմբի երգեր
Կերային բրիկետներ

**Կերային բրիկետներ**, մամլած սալիկների տեսքով կերեր։ Պատրաստում են կոպիտ (խոտ, ծղոտ և այլն) կամ խտացրած (քուսպ, շրոտ և այլն) կերերից՝ հանքային, վիտամինային կամ այլ հավելումներով, ինչպես նաև այդ կերերի խառնուրդից։ Լիարժեք կեր է։ Որպես կապակցող, մամլումը լավացնող, համային որակներն ավելացնող բաղադրամաս օգտագործվում է կերամաթը։ Թողարկում են 70 մմ-ից ոչ ավելի երկար, 30–60 մմ հաստ, 500–700 կգ/մ³ խտության, 9-15% խոնավության, 15% և ոչ ավելի մանրակտորության բրիկետներ։ Սննդարարությունը կախված է դրանցում պարունակվող կերերի տեսակից։ Ի տարբերություն մյուս կերատեսակների՝ բրիկետներն ավելի երկար են պահվում, հարմար են տեղափոխման և կերաբաշխման համար։ Կերակրում են չոր, մանրացրած կամ թրջած վիճակում։ Կերային բրիկետներ պատրաստում են կերային բրիկետավորիչներով։

Կատեգորիա:Գյուղատնտեսություն
Կատեգորիա:Կեր
Վարուժան Հախբանդյան

**Վարուժան Ախբանդյան** (հայտնի է նաև որպես **Վարուժան**,   , ), իրանցի երգահան, կոմպոզիտոր և գործիքավորող։ Իրանում փոփ երաժշտության հիմնադիրներից մեկը։

## Կենսագրություն
Ծնվել է Ղազվինում 1936 թվականի դեկտեմբերի 4-ին։

Մոր մահից հետո երկու տարեկանում տեղափոխվել է Թեհրան, որի խնամակալությունը վստահվել է տատիկին։ Յոթ տարեկանում Վարուժանը ընդունվում է իտալական գիշերօթիկ դպրոց և այնտեղ մնում մինչև վեցերորդ դասարանի ավարտը։ Նախնական կրթություն ստանալուց և Թեհրանի բարձրագույն երաժշտական դպրոցում սովորելուց հետո, երաժշտության նկատմամբ իր մեծ հետաքրքրության պատճառով, մեկնել է ԱՄՆ՝ ուսումը շարունակելու և այնտեղ երեք տարի երաժշտություն է սովորել։

Վերադառնալով Իրան՝ Վարուժանը երկու տարի գնացել է Ահվազ և երաժշտություն դասավանդել հայկական դպրոցում, իսկ այս երկամյա շրջանից հետո վերադարձել է Թեհրան։

1950-ականներին իրանական ժամանակակից երաժշտության երաժշտական ճաշակը աստիճանաբար թեքվել է դեպի փոփ երաժշտություն, և Վարուժանը դարձել է անգերազանցելի անձնավորություն այս տեսակի երաժշտության մեջ։ Ստեղծել է և՛ իր մեղեդիները, և՛ այլ ստեղծագործությունների մշակումներ։

Ախբանդյանն առաջին անգամ երաժշտություն է գրել Սամուիլ Խաչիկյանի «Սպիտակ դժոխք» ֆիլմի համար։ Կինոերաժշտության բնագավառի նկատմամբ հետաքրքրությունը նրան դրդել է մասնագիտորեն զբաղվել այս գործով։ Որպես այս փորձերի շարունակություն՝ նա Բաբակ Աֆշարի, Փարվիզ Աթաբաքիի և Էսֆանդիար Մոնֆարեդզադեի հետ ստեղծել է Ալի Խաթամիի «Հասան Քեչել» ֆիլմի սաունդթրեքը, որը հայտնի է որպես իրանական կինոյի առաջին երաժշտական ֆիլմը։

Ախբանդյանն իր կարիերան սկսել է ռադիոյի համար երգեր մշակելով, այնուհետև ընտրվել է «Զանգոլեխա» հեռուստահաղորդումներից մեկի երգահան։

Իր ստեղծագործական կյանքի ընթացքում Վարուժանը երաժշտություն է գրել 25 ֆիլմի և երկու հեռուստասերիալի համար։ Ընդհանուր առմամբ, հեղինակել է, ներառյալ մշակումները, ավելի քան 100 երգ։

Մահացել է 1977 թվականի սեպտեմբերի 17-ին սրտի կաթվածից։ Թաղվել է Բուրաստանի հայկական գերեզմանատանը։

## Ծանոթագրություններ

 
Կատեգորիա:20-րդ դարի երաժիշտներ
Կատեգորիա:20-րդ դարի կոմպոզիտորներ
Կատեգորիա:Իրանցի երաժիշտներ
Կատեգորիա:Իրանցի կոմպոզիտորներ
Կերաբաշխիչ

250px|մինի|Տրակտորին կցվող կերաբաշխիչ սարք

**Կերաբաշխիչ,** կերերը (ցողունավոր, սորուն, կաղապարված, չոր, հյութալի և հեղուկ) տեղափոխող և անասնաբուծական ֆերմաներում բաշխող մեքենա։ Հիմնական հանգույցներն են բունկերասնիչը և կերաբաշխիչ փոխադրիչները։ Տարբերում են անշարժ և շարժական կերաբաշխիչներ։ 

Անշարժ կերաբաշխիչները ավտոմատացնում են կենդանիների կերակրման շարժընթացը և լինում են մեխանիկական, պնևմատիկ և հիդրավլիկ։ Դրանք կամ անմիջականորեն իրար են կապում պահեստարանը, կերարտադրամասը և կերամանները, կամ բեռնավորվում են կերերը բաշխող շարժական միջոցներից։ Կերատաշտերը լցնող փոխակրիչները տեղադրվում են կերատաշտերի վերևում կամ դրանց մեջ։ Անշարժ կերաբաշխիչ տեղակայվում է անասնաբուծական ֆերմաներում և կոշտ ամրացվում հատակին. այն ժապավենավոր փոխակրիչով կապված է մսուրների հետ, որոնց երկայնքով (կերակրման ճակատով) սարքավորված կերատարով կատարվում է կերի բաշխումը։ 

Շարժական կերաբաշխիչները (կցանքային, կախովի և կիսակախովի) կարող են տեղաշարժվել շինությունների ներսում և դրանցից դուրս՝ դեպի պահեստարանները, կերարտադրամասերը, դաշտ և այլն։ Շարժական կերաբաշխիչները տեղաշարժում (քաշում) են տրակտորներով, ավտոմեքենաներով կամ մարկայավոր քարշակներով։ Կերի բաշխումն առանձին ֆերմաներում (ծավալից ու հարմարություններից կախված) կատարվում է կախովի ռելսուղիներով։ Կերաբաշխման համակարգն ինքնաշխատ է և աշխատում է ըստ նախապես տրված ծրագրի՝ օրական 16 ժ՝ գործարկուի հսկողությամբ, մյուս գործարկուն պահեստարանից բերում է կերերը։ Թռչնաֆաբրիկաներում և թռչնաֆերմաներում հատակացիր պահվածքի սարքավորման համալիրներում օգտագործվում են ճոպանասկավառակավոր բանող (փոխադրող) մարմնով սահմանափակ կերակրման կերաբաշխիչներ։ Ալյուրանման կամ հատիկավորված համակցված կերերը բաշխվում են խողովակավոր թեք կերատարով և բեռնաթափման ճեղքերից թափվում են բունկերների մեջ, որոնց լցվելուց հետո կերի մատուցումը դադարում է, և կերի որոշակի քանակություն լցվում է տակդիրների մեջ։ Թռչունն ուտում է կերը, որից հետո բունկերները վերադառնում են սկզբնական դիրքի։ Շրջափուլը կրկնվում է այնքան անգամ, մինչև թռչունն ստանում է անհրաժեշտ քանակությամբ կեր։ Այսպիսի կերաբաշխիչները հնարավորություն են տալիս, լիարժեք սնունդ ապահովելով, էապես (12–17 %) փոքրացնել կերերի ծախսը։

Կատեգորիա:Գյուղատնտեսություն
Կատեգորիա:Գյուղատնտեսական տեխնիկա